شەفەق نیوز/ وەهێزترین پیاوەیل وەرگری شارستانی،  رەنجەیل فرەیگ دەن، تا نوای ئاگرەگە لە سزانن گەورەترین دارەیل جیهان بگرن، دۊیای ئەوە ک ئاگرەگە فرە لە دارە گەپیلە فەوتان.
پیاوەیل ئاگرکپەەکردن لە کالیفۆرنیا، وە ئەلەمنیۆم دژوە ئاگر، گەورەترین دارەیل جیهان پیچانن، تا مقەیەتیی لە ئاگر دارستانەیلە بکەن ک لە شۊن نزیکی گوڵپە و بڵۊزە کەێد.
وەگورەی رووژنامەی لۆس ئەنجلس تایمز؛ ئاگرە مەزنەگە توانای وەرخودان ئاگر دارستانەیلە دیرێد، و پشت وە گەرمی بەشێکیش تا تۊیەمەیلەی بوەشنێد.
باوجی ئاڵشتبۊین کەشوهەواگە و هشکیەگە ئاگرەیل خەسیگ خەێدە دارستانەیلە، و توانای ئەوزەلکردن ئی دارەیلە نەما، ک ئاگرەیل پارەکە ١٠% لەی دارەیل گەپە فەوتان.
پیاوەیل ئاگرکپەەکردن دار ژەنەڕاڵ شیرمان و چەن دار گەپیگ وە ئەلەمنیۆم پیچان، تا مقەیەتییان لە مژ و زوخاڵ داەستانەگە بکەێد.
